কিছু অভিজ্ঞতা জীবনকে পালটে দেয়: সানিয়া
২০১০ সালে ভারতীয় ব্যবসায়ী এবং বাল্যবন্ধু সোহরাব মির্জাকে ধোঁকা দিয়ে পাকিস্তানের সাবেক অধিনায়ক শোয়েব মালিককে বিয়ে করেন সানিয়া মির্জা। 







সম্প্রতি হঠাৎ করেই সবকিছু বদলে যায়। ভেঙে চুরমার হয়ে যায় সানিয়া-শোয়েব মালিকের দীর্ঘ ১৩ বছরের সংসার জীবন। তাদের ৫ বছর বয়সি ইজহান নামে একটি পুত্রসন্তান রয়েছে।




ভারতীয় টেনিস সুন্দরীকে ছেড়ে দিয়ে পাকিস্তানের অভিনেত্রী সানা জাভেদকে বিয়ে করেন শোয়েব মালিক। তারপরই জানা যায় সানিয়ার সঙ্গে আগেই ডিভোর্স হয়েছে শোয়েব মালিকের।
পাকিস্তানের এক সাংবাদিকের সঙ্গে একান্ত আলাপে সানিয়া মির্জা এর আগে বলেছিলেন, ‘পরিবার ও বন্ধুদের বিরুদ্ধে গিয়ে শোয়েব মালিককে বিয়ে করেছিলাম। এখন মনে হচ্ছে শোয়েবকে বিয়ে করা আমার জন্য ভুল সিদ্ধান্ত ছিল। এখন আক্ষেপ করতে হচ্ছে।’
শুক্রবার সকালে সানিয়া সোশ্যাল মিডিয়ায় এক পোস্টে লেখেন- ‘জীবনে এমন কিছু ঘটে যা সম্পর্কে বাইরের মানুষজনের কোনো ধারণা থাকে না। এমন অভিজ্ঞতার মধ্য দিয়ে যেতে হয় যে, জীবন পালটে যায়। আমরা ভাঙি, গড়ি এবং শিখি কিভাবে আরও শক্তিশালী হয়ে উঠব। তাই কেউ যদি তোমার কোনো একটা বিষয় দেখে সেটা নিয়ে প্রশ্ন তোলে, তাহলে সেটাকে পাত্তা না দেওয়াই ভালো। মনে রাখতে হবে কিভাবে তুমি সব ঝড় সামলে এগিয়ে চলেছ। অন্যরা সেগুলো জানে না। কাউকে কিছু প্রমাণ করার নেই। ঝড় সামলে নিজেকে প্রমাণ তুমি করে দিয়েছ। সেটাই আসল।’
আরও পড়ুন
>> জীবনের ম্যাচে হেরে গেলেন ‘টেনিস সুন্দরী’!
>> ‘পরিবারের মতের বিরুদ্ধে শোয়েবকে বিয়ে করে এখন আক্ষেপ হচ্ছে’
>> ছেলেকে নিয়ে পাকিস্তানে ‘শ্বশুরবাড়িতে’ যাবেন সানিয়া

২০১০ সালে ভারতীয় ব্যবসায়ী এবং বাল্যবন্ধু সোহরাব মির্জাকে ধোঁকা দিয়ে পাকিস্তানের সাবেক অধিনায়ক শোয়েব মালিককে বিয়ে করেন সানিয়া মির্জা।